钦定古今图书集成/明伦汇编/闺媛典/第013卷 > 《可惜吟》余阙
## 钦定古今图书集成/明伦汇编/闺媛典/第013卷 > 《可惜吟》余阙

春风吹人上妆楼，楼头画眉望他州。平生倚君似山
海，十年不见胡不愁。东家买红聘小女，西家迎鸾夜
击鼓。眼看拾翠同年人，今又堂堂作人母。良人良人
固家贫，妾身待君亦苦辛。只愁明镜生白发，有钱难
买而今春。此心悬知燕堪托，裁书系渠左边脚。愿将
妾言入郎幕，缬文资装亦不恶。